Gabriel Gauthier. Gabriel Robert Gauthier () (1984-yil 20-yanvarda tugʻilgan) — amerikalik sobiq professional xokkeychi. Gabe Gauthier hozirda Gʻarbiy Xokkey ligasi vakili „Las Vegas Storm“ xokkey klubi bosh murabbiyi sifatida faoliyat olib bormoqda. Gabe Gauthier „Los Angeles Kings“ xokkey klubi bilan NHLda sakkizta oʻyin oʻtkazdi. Oʻyin faoliyati. Yoshligida Gabriel Gauthier 1998-yilda Quebecdagi Xalqaro Pee-Wee xokkey turnirida „Los Angeles Junior Kings“ kichik xokkey jamoasi bilan oʻynagan. Gabriel Gauthier 1999-yildan 2002-yilgacha Britaniya Kolumbiyasi Xokkey Ligasining „Chilliwack Chiefs“ xokkey klubi bilan II darajali oʻsmirlar xokkeyi oʻynagan. Keyin Gabriel Gauthier Denver universiteti xokkey jamoasi bilan faoliyatini davom ettirgan. Gabriel Gauthier universitet jamoasi safida toʻrt mavsum oʻynagan va ularga 2004—2005-yillarda ketma-ket ikkita NCAA chempionatida gʻolib chiqishga yordam bergan. Shundan soʻng, Gabriel Gauthier 2006-yilda „Kings“ xokkey klubi bilan erkin agent sifatida ikki yillik shartnoma imzoladi. Gabriel Gauthier „Kings“ jamoasida, asosan klubning Amerika Xokkey Ligasining (AHL) filiali „Manchester Monarchs“ xokeky klubi safida oʻynagan. Gabriel Gauthier 2006—2007-yillarda „Kings“ xokkey klubi bilan 5 oʻyinda va 2007—2008-yillarda 3 ta oʻyinda maydonga tushgan. 2010—2011-yilgi mavsumda Gabriel Gauthier uchrashuvda jarohat olganidan soʻng, Shimoliy Amerikani tark etdi. Gabriel Gauthier 2011-yil 15-iyulda Deutsche Eishockey Liga (DEL) vakili „Augsburger Panther“ xokkey klubi bilan bir yillik shartnoma imzoladi. 2011—2012-yilgi mavsumda Gabriel Gauthier klub safida 44 ta bahsda maydonga tushib, atigi 10 ochko toʻpladi. Shundan soʻng, Gabriel Gauthier Colorado shtatiga qaytdi va 2012-yil 8-iyulda ECHLning „Colorado Eagles“ xokkey jamoasi bilan bir yillik shartnoma imzoladi.